नान्तोऽस्ति मम दिव्यानां...

श्लोकः 

नान्तोऽस्ति मम दिव्यानां विभूतीनां परन्तप ।
एष तूद्देशतः प्रोक्तो विभूतेर्विस्तरो मया ॥ ४० ॥

अयं भगवद्गीतायाः दशमोऽध्यायस्य विभूतियोगस्य चत्वारिंशत्तमः(४०) श्लोकः ।

पदच्छेदः
न अन्तः अस्ति मम दिव्यानां विभूतीनां परन्तप एषः  तु उद्देशतः प्रोक्तः विभूतेः विस्तरः मया ॥ ४० ॥

अन्वयः
परन्तप ! मम दिव्यानां विभूतीनाम् अन्तः न अस्ति । मया एषः विभूतेः विस्तरः तु उद्देशतः प्रोक्तः ।

 शब्दार्थः 
परन्त = शत्रुतापन !
मम दिव्यानाम् = मे दिव्यानाम्
विभूतीनाम् = ऐश्वर्याणाम्
अन्तः न अस्ति =अवधिः नास्ति
एषः तु = अयं च
विभूतेः = ऐश्वर्यस्य
विस्तरः = प्रपञ्चः
उद्देशतः = एकदेशतः
प्रोक्तः = कथितः ।

 अर्थः 
अर्जुन ! मम दिव्याः विभूतयः अनन्ताः सन्ति । ताः सर्वाः अत्र नैव उक्ताः । अधुना यदुक्तं तत्तु केवलं 	मम विभूतीनाम् एकदेशमात्रम् अस्ति । 

सम्बद्धसम्पर्कतन्तुः
भगवद्गीता (मूलश्लोकाः)
भगवद्गीता

 40
वर्गः:श्टब्स् संस्कृतसम्बद्धाः
वर्गः:श्रीमद्भगवद्गीतायाः श्लोकाः
वर्गः:सर्वे अपूर्णलेखाः
वर्गः:न प्राप्तः गीतासम्बद्धभाषानुबन्धः
वर्गः:सर्वे न प्राप्ताः भाषानुबन्धाः

 सम्बद्धाः लेखाः 

 संस्कृतम्
 श्रीमद्भगवद्गीता
 शङ्कराचार्यः
 रामानुजाचार्यः